Ǹdzóe biá. bɔ́n bə́ Koré. Andin. Dziá. 2Zambá á nə ekə m̀bíl dzáán ai ngul dzǎn, a diŋ bía vɔ́lī kɔ́m ésə ábǒg míńtyé. 3Asú tē ńdɔ byǎyǐ kig kɔ̌n wɔ̄ŋ tɔ sí yavəŋan tɔ miǹkǒl myâkə diban á zāŋ māŋ étē. 4Məndím mábán mábām mə́ fugu avúl, mábɛ́deban á yób, miǹkǒl mí ngadzə́m kám. 5Hədá oswé ńnēn ḿbɔ̄g ó nə á míḿbál míé myávə́ édzə̂dzalá Zāmbá miǹtag, étɔbɔgɔ Mədaŋ Yóbō yā yádaŋ m̀fúfúb. 6Zambá á tɔá étē; yá sə́ kig dzǎm fóŋan. Zambá a ka dzɔ́ ai məmúan mə́ kídí. 7Məyɔŋ mə́ ngáməmələ, biwógē bí fóŋán: ńdɔ a ngávə́ mvám, sí ē ngasulan. 8Ǹtondôbe miǹkunda a nə́ ai bíā. Bǐ bə̄lə́ ndá kɔ̄a, ńdzɔ e nə́ Zāmbá Yákɔb. 9Kaŋán yén mim̀bɔán mí Ńtondôbə, é byə́m á ngándáman á sí. 10A mana bitá a kələ kwí á suga sí, a búg elâ, a búgu akɔ̌ŋ, a dígi bikálíg. 11Woán bikpəlé á sí ! Yə́bə́gán nâ mǎ mə̄ nə́ Zāmbá ! Madɔ á məyɔŋ, ma dɔ á sí. 12Ǹtondôbə miǹkunda a nə́ ai bía. Zambá Yákɔb a nə bíā ndá kɔ̄a.